《寄致明并纪惠雁观梅之旧》
宋代·刘子翚

稚刘於我最多情，此日诗筒不绝声。
孤雁相依真得地，早梅一粲又倾城。
向来兰好知谁许，病后霜林懒独行。
小几清香慰临别，极知了了万缘轻。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。